CELEX: 62017CN0415
Language: hu
Date: 2017-07-10 00:00:00
Title: C-415/17. sz. ügy: 2017. július 10-én benyújtott kereset – Európai Bizottság kontra Horvát Köztársaság

21.8.2017   
            
            
               HU
            
            
               Az Európai Unió Hivatalos Lapja
            
            
               C 277/28
            
         2017. július 10-én benyújtott kereset – Európai Bizottság kontra Horvát Köztársaság
   (C-415/17. sz. ügy)
   (2017/C 277/42)
   Az eljárás nyelve: horvát
   
      Felek
   
   
      Felperes: Európai Bizottság (képviselők: H. Støvlbæk, M. Mataija és G. von Rintelen meghatalmazottak)
   
      Alperes: Horvát Köztársaság
   
      Kereseti kérelmek
   
   Az Európai Bizottság azt kéri, hogy a Bíróság:
   
               —
            
            
               állapítsa meg, hogy a Horvát Köztársaság – mivel 2016. június 17-ig nem fogadta el azokat a rendelkezéseket, amelyek szükségesek ahhoz, hogy megfeleljen az éves és összevont (konszolidált) éves beszámolók jog szerinti könyvvizsgálatáról szóló, 2014. április 16-i 2014/56/EU európai parlamenti és tanácsi irányelvnek (HL 2014. L 158., 196. o.), vagy legalábbis nem közölte e rendelkezéseket a Bizottsággal – nem teljesítette az ezen irányelv 2. cikkéből eredő kötelezettségeit;
            
         
               —
            
            
               az EUMSZ 260. cikk (3) bekezdése alapján kötelezze a Horvát Köztársaságot a jelen irányelv átültetési intézkedéseinek közlésére vonatkozó kötelezettség megsértését megállapító ítélet kihirdetésének időpontjától kezdődően napi 9 275,20 euró összegű kényszerítő bírság megfizetésére;
            
         
               —
            
            
               a Horvát Köztársaságot kötelezze a költségek viselésére.
            
         
      Jogalapok és fontosabb érvek
   
   A Horvát Köztársaság nem teljesítette a 2014/56/EU irányelv átültetési intézkedéseinek közlésére vonatkozó kötelezettségét az ezen irányelv 2. cikkében előírt határidőn belül.